ΚΑΝΟΝΙΣΜΟΣ (ΕΚ) αριθ. 2524/97 ΤΗΣ ΕΠΙΤΡΟΠΗΣ της 16ης Δεκεμβρίου 1997 που καθορίζει, για το πρώτο εξάμηνο του 1998, ορισμένες λεπτομέρειες εφαρμογής σχετικά με δασμολογική ποσόστωση ζώντων βοοειδών βάρους 80 έως 300 χιλιογράμμων, καταγωγής ορισμένων τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε τελευταία από τον κανονισμό (ΕΚ) αριθ. 1595/97 (2), και ιδίως το άρθρο 8,

τον κανονισμό (ΕΚ) αριθ. 1926/96 του Συμβουλίου, της 7ης Οκτωβρίου 1996, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την αυτόνομη και μεταβατική προσαρμογή ορισμένων παραχωρήσεων που αφορούν γεωργικά προϊόντα και προβλέπονται στις συμφωνίες ελευθέρων συναλλαγών και εμπορικών θεμάτων με την Εσθονία, τη Λετονία και τη Λιθουανία, ώστε να τηρηθεί η συμφωνία περί γεωργίας η οποία συνήφθη κατά τις πολυμερείς εμπορικές διαπραγματεύσεις του Γύρου της Ουρουγουάης (3), και ιδίως το άρθρο 5,

ότι οι κανονισμοί (ΕΚ) αριθ. 3066/95 και (ΕΚ) αριθ. 1926/96 προβλέπουν στα παραρτήματά τους, από την 1η Ιουλίου 1997, το άνοιγμα ετήσιας δασμολογικής ποσόστωσης 153 000 ζώντων βοοειδών βάρους 80 έως 300 χιλιογράμμων καταγωγής Ουγγαρίας, Πολωνίας, Τσεχικής Δημοκρατίας, Σλοβακίας, Ρουμανίας, Βουλγαρίας, Εσθονίας, Λετονίας και Λιθουανίας 7 ότι ο κανονισμός (ΕΚ) αριθ. 2511/96 της Επιτροπής, της 23ης Δεκεμβρίου 1996, για τον καθορισμό, για το έτος 1997, ορισμένων λεπτομερειών εφαρμογής της δασμολογικής ποσόστωσης ζώντων βοοειδών, βάρους 160 έως 300 χιλιογράμμων, καταγωγής ορισμένων τρίτων χωρών (4), όπως τροποποιήθηκε από τον κανονισμό (ΕΚ) αριθ. 1938/97 (5), προέβλεψε για το έτος 1997 τις λεπτομέρειες εφαρμογής για την εισαγωγή του ίδιου αριθμού ζώων, καταγόμενων από τις ίδιες τρίτες χώρες, αλλά βάρους 80 έως 300 χιλιογράμμων 7 ότι, πρέπει να καθοριστούν ανάλογες λεπτομέρειες εφαρμογής για ποσότητα 76 500 ζώντων ζώων που αντιστοιχεί στο υπόλοιπο του έτους 1997/98, δηλαδή από 1ης Ιανουαρίου 1998 έως 30 Ιουνίου 1998 7

ότι, για να αναπροσαρμοσθεί η εγγύηση η σχετική με τα πιστοποιητικά εισαγωγής στο πλαίσιο της εν λόγω ποσόστωσης, πρέπει να καθοριστεί σε 5 Ecu κατά κεφαλή.

ότι, οι αρμόδιες αρχές που εξέδωσαν τα πιστοποιητικά εισαγωγής, δεν γνωρίζουν πάντα την καταγωγή των ζώων που εισάγονται στο πλαίσιο της εν λόγω ποσόστωσης 7 ότι το δεδομένο αυτό είναι σημαντικό για στατιστικούς λόγους 7 ότι, πρέπει, επομένως, να υποχρεωθεί ο εισαγωγέας να αναφέρει τη χώρα καταγωγής στη πίσω σελίδα του πιστοποιητικού εισαγωγής δίπλα στις καταλογιζόμενες ποσότητες.

ότι το πρωτόκολλο αριθ. 4 που προσαρτάται στις ευρωπαϊκές συμφωνίες και το πρωτόκολλο αριθ. 3 που προσαρτάται στις συμφωνίες ελευθέρωσης των συναλλαγών έχουν τροποποιηθεί 7 ότι τα νέα πρωτόκολλα προβλέπουν ότι η απόδειξη καταγωγής των εισαγομένων ζώων στην Κοινότητα μπορεί να θεσπιστεί με δήλωση εκ μέρους του εισαγωγέα υπό ορισμένους όρους ή με την προσκόμιση του πιστοποιητικού EUR.1 7 ότι πρέπει, συνεπώς, στον παρόντα κανονισμό να εισαχθούν οι νέες διατάξεις για τη θέση σε ελεύθερη κυκλοφορία των εισαγομένων ζώων 7

ότι ο έλεγχος των κριτηρίων αυτών απαιτεί η αίτηση να υποβάλλεται στο κράτος μέλος στα μητρώα φόρου προστιθέμενης αξίας (ΦΠΑ) του οποίου είναι εγγεγραμμένος ο εισαγωγέας 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στο πλαίσιο των δασμολογικών ποσοστώσεων που προβλέπονται στους κανονισμούς (ΕΚ) αριθ. 3066/95 και (ΕΚ) αριθ. 1926/96 δύνανται να εισαχθούν, από 1ης Ιανουαρίου έως 30 Ιουνίου 1998, σύμφωνα με τις διατάξεις του παρόντος κανονισμού, 76 500 κεφαλές ζώντων βοοειδών που υπάγονται στους κωδικούς ΣΟ 0102 90 21, 0102 90 29, 0102 90 41 ή 0102 90 49, καταγωγής τρίτων χωρών που αναφέρονται στο παράρτημα ΙΙ.

Η δασμολογική ποσόστωση φέρει τον αύξοντα αριθμό 09.4537.

2. Για τα ζώα αυτά, ο κατ' αξία δασμός και τα ειδικά ποσά των δασμών που καθορίζονται στο κοινό δασμολόγιο (ΚΔ) μειώνονται κατά 80 %.

Άρθρο 2

1. Για να χρησιμοποιηθεί η ποσόστωση που προβλέπεται στο άρθρο 1, ο αιτών πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αίτησης πρέπει να αποδείξει κατά τρόπο που ικανοποιεί τις αρμόδιες αρχές του ενδιαφερόμενου κράτους μέλους ότι εισήγαγε ή/και εξήγαγε, από 1ης Ιανουαρίου 1997, τουλάχιστον 50 ζώα που υπάγονται στον κωδικό ΣΟ 0102 90 7 ο αιτών πρέπει να είναι εγγεγραμμένος σε εθνικό μητρώο ΦΠΑ.

2. Οι αποδείξεις εισαγωγής και εξαγωγής παρέχονται αποκλειστικά με τη βοήθεια τελωνειακών εγγράφων για θέση σε ελεύθερη κυκλοφορία ή του εγγράφου εξαγωγής, καταλλήλως θεωρημένου από τις τελωνειακές αρχές.

Τα κράτη μέλη δύνανται να αποδεχθούν αντίγραφο του ανωτέρω εγγράφου δεόντως πιστοποιημένου από την εκδίδουσα αρχή εάν ο αιτών δύναται να αποδείξει, προς ικανοποίηση της αρμόδιας αρχής ότι του ήταν αδύνατο να λάβει τα πρωτότυπα έγγραφα.

Άρθρο 3

1. Η αίτηση δικαιωμάτων εισαγωγής μπορεί να υποβάλλεται μόνο στο κράτος μέλος στο οποίο είναι εγγεγραμμένος ο αιτών, κατά την έννοια του άρθρου 2 παράγραφος 1.

2. Η αίτηση δικαιωμάτων εισαγωγής:

- πρέπει να αφορά ποσότητα ίση ή μεγαλύτερη από 50 κεφαλές

και

- δεν μπορεί να αφορά ποσότητα μεγαλύτερη από το 10 % της διαθέσιμης ποσότητας.

Σε περίπτωση που μια αίτηση υπερβαίνει αυτήν την ποσότητα, λαμβάνεται υπόψη μόνο εντός του ορίου της εν λόγω ποσότητας.

3. Οι αιτήσεις δικαιωμάτων εισαγωγής μπορούν να κατατεθούν μόνο έως τις 19 Δεκεμβρίου 1997.

4. Κάθε ενδιαφερόμενος μπορεί να υποβάλλει μόνο μία αίτηση. Σε περίπτωση υποβολής από τον ίδιο ενδιαφερόμενο περισσοτέρων της μιας αιτήσεων, δεν γίνεται αποδεκτή καμία αίτησή του.

5. Τα κράτη μέλη κοινοποιούν στην Επιτροπή στις 7 Ιανουαρίου 1998 το αργότερο τις υποβληθείσες αιτήσεις. Η ανακοίνωση αυτή περιλαμβάνει τον κατάλογο των αιτούντων και τις ποσότητες για τις οποίες υποβλήθηκαν αιτήσεις.

Όλες οι ανακοινώσεις συμπεριλαμβανομένων και των ανακοινώσεων «ουδέν» πραγματοποιούνται με τέλεξ ή φαξ και, στην περίπτωση κατάθεσης των αιτήσεων, χρησιμοποιείται το έντυπο που περιλαμβάνεται στο παράρτημα Ι του παρόντος κανονισμού.

Άρθρο 4

1. Η Επιτροπή αποφασίζει σε ποιο βαθμό μπορεί να δοθεί συνέχεια στις αιτήσεις.

2. Σε ό,τι αφορά τις αιτήσεις που αναφέρονται στο άρθρο 3, εάν οι ποσότητες για τις οποίες ζητήθηκαν πιστοποιητικά υπερβαίνουν τις διαθέσιμες ποσότητες η Επιτροπή καθορίζει ενιαίο ποσοστό μείωσης των ποσοτήτων.

Εάν η μείωση που αναφέρεται στο πρώτο εδάφιο οδηγεί σε ποσότητα, μικρότερη από 50 κεφάλαια ανά αίτηση, η κατανομή γίνεται με κλήρωση ανά παρτίδα 50 κεφαλών από τα ενδιαφερόμενα κράτη μέλη. Στην περίπτωση κατά την οποία υπάρχει υπόλοιπη ποσότητα μικρότερη των 50 κεφαλών, τότε η ποσότητα αυτή συγκεντρώνεται σε μία παρτίδα.

Άρθρο 5

1. Η εισαγωγή των ποσοτήτων που έχουν κατανεμηθεί εξαρτάται από την υποβολή ενός ή περισσοτέρων πιστοποιητικών εισαγωγής.

2. Οι αιτήσεις πιστοποιητικών υποβάλλονται αποκλειστικά στο κράτος μέλος στο οποίο ο επιχειρηματίας έχει υποβάλλει αίτηση για δικαιώματα εισαγωγής.

3. Η αίτηση έκδοσης πιστοποιητικού εισαγωγής και το πιστοποιητικό φέρουν τις ακόλουθες ενδείξεις:

α) στη θέση 8, την ένδειξη των χωρών που αναφέρονται στο παράρτημα ΙΙ 7 το πιστοποιητικό καθιστά υποχρεωτική την εισαγωγή από μία ή περισσότερες από τις αναφερόμενες χώρες 7

β) στη θέση 20, αναφέρεται ο αύξων αριθμός 09.4537 και τουλάχιστον μία από τις ακόλουθες ενδείξεις:

Reglamento (CE) n° 2524/97

Forordning (EF) nr. 2524/97

Verordnung (EG) Nr. 2524/97

Κανονισμός (ΕΚ) αριθ. 2524/97

Regulation (EC) No 2524/97

Rθglement (CE) n° 2524/97

Regolamento (CE) n. 2524/97

Verordening (EG) nr. 2524/97

Regulamento (CE) nΊ 2524/97

Asetus (EY) N:o 2524/97

Fφrordning (EG) nr 2524/97.

4. Τα πιστοποιητικά εισαγωγής που καταρτίζονται σύμφωνα με τον παρόντα κανονισμό ισχύουν για 90 ημέρες από την ημερομηνία της εκδόσεώς τους, κατά την έννοια του άρθρου 21 παράγραφος 2 του κανονισμού (ΕΟΚ) αριθ. 3719/88. Ωστόσο, κανένα πιστοποιητικό δεν ισχύει μετά τις 30 Ιουνίου 1998.

5. Τα εδιδόμενα πιστοποιητικά ισχύουν σε ολόκληρη την Κοινότητα.

6. Το άρθρο 8 παράγραφος 4 του κανονισμού (ΕΟΚ) αριθ. 3719/88 δεν εφαρμόζεται. Για το σκοπό αυτό, στη θέση 19 του πιστοποιητικού αναγράφεται ο αριθμός μηδέν «0».

7. Κατά παρέκκλιση του άρθρου 4 του κανονισμού (ΕΚ) αριθ. 1445/95, ο εισαγωγέας πρέπει, κατά την υποβολή της αίτησης έκδοσης πιστοποιητικού εισαγωγής, να συστήσει εγγύηση σχετική με το πιστοποιητικό εισαγωγής και ύψους 5 Ecu κατά κεφαλή.

Άρθρο 6

Τα ζώα θα υπάγονται στις διατάξεις του άρθρου 1 κατόπιν προσκομίσεως είτε πιστοποιητικού κυκλοφορίας EUR.1 το οποίο εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 4 που προσαρτάται στις ευρωπαϊκές συμφωνίες και του πρωτοκόλλου αριθ. 3 που προσαρτάται στις συμφωνίες για την ελευθέρωση των συναλλαγών, είτε δήλωσης που καταρτίζεται από τον εξαγωγέα σύμφωνα με τις διατάξεις των εν λόγω πρωτοκόλλων.

Άρθρο 7

1. Κάθε ζώο που εισάγεται στο πλαίσιο του καθεστώτος που αναφέρεται στο άρθρο 1, ταυτοποιείται:

- είτε με ανεξίτηλη δερματοστιξία,

- είτε με επίσημο ή επισήμως αναγνωρισμένο από το κράτος μέλος αναγνωριστικό ενώτιο το οποίο τοποθετείται σε ένα τουλάχιστον αυτί του ζώου.

2. Η δερματοστιξία και το ενώτιο έχουν κατασκευαστεί έτσι ώστε να επιτρέπουν, με την καταγραφή τους κατά τη θέση σε ελεύθερη κυκλοφορία, τη διαπίστωση της ημερομηνίας θέσης σε ελεύθερη κυκλοφορία και της ταυτότητας του εισαγωγέα.

Άρθρο 8

Κάθε φορά που γίνεται καταλογισμός πιστοποιητικού εισαγωγής ή αποσπάσματός του, σύμφωνα με τα άρθρα 22 και 23 του κανονισμού (ΕΟΚ) αριθ. 3719/88, η χώρα καταγωγής πρέπει να αναφέρεται στη στήλη 31 του πιστοποιητικού. Το στοιχείο αυτό εξακριβώνεται και θεωρείται από το αρμόδιο τελωνείο.

Άρθρο 9

Με την επιφύλαξη των διατάξεων του παρόντος κανονισμού, εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95.

Άρθρο 10

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 328 της 30. 12. 1995, σ. 31.

(2) ΕΕ L 216 της 8. 8. 1997, σ. 1.

(3) ΕΕ L 254 της 8. 10. 1996, σ. 1.

(4) ΕΕ L 345 της 1. 2. 1996, σ. 21.

(5) ΕΕ L 272 της 4. 10. 1997, σ. 21.

ΠΑΡΑΡΤΗΜΑ Ι

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙ

- Ουγγαρία

- Πολωνία

- Τσεχική Δημοκρατία

- Σλοβακία

- Ρουμανία

- Βουλγαρία

- Λιθουανία

- Λετονία

- Εσθονία